Document ID: 32005D0469

KOMISIJAS LĒMUMS
(2005. gada 24. jūnijs),
ar ko trešo reizi groza Lēmumu 2004/614/EK par aizsargpasākumiem saistībā ar īpaši patogēnu putnu gripu Dienvidāfrikas Republikā
(izziņots ar dokumenta numuru K(2005) 1863)
(Dokuments attiecas uz EEZ)
(2005/469/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus attiecībā uz tādu dzīvnieku veterināro pārbaužu organizēšanu, kurus Kopienā ieved no trešām valstīm, un ar ko groza Direktīvu 89/662/EEK, Direktīvu 90/425/EEK un Direktīvu 90/675/EEK (1), un jo īpaši tās 18. panta 7. punktu,
ņemot vērā Padomes 1997. gada 18. decembra Direktīvu 97/78/EK, ar ko nosaka principus, kuri reglamentē veterināro pārbaužu organizēšanu attiecībā uz produktiem, ko ieved Kopienā no trešām valstīm (2), un jo īpaši tās 22. panta 6. punktu,
tā kā:
(1)
Ar Komisijas 2004. gada 24. augusta Lēmumu 2004/614/EK par aizsargpasākumiem saistībā ar īpaši patogēnu putnu gripu Dienvidāfrikas Republikā (3) Komisija ir noteikusi aizsargpasākumus attiecībā uz putnu gripu skrējējputnu saimēs Dienvidāfrikā.
(2)
Komisija 2004. gada decembrī saņēma informāciju no Dienvidāfrikas par to, ka slimības situācija skrējējputnu saimēs ir uzlabojusies. Tomēr Komisija pēc šīs informācijas nevarēja secināt, ka slimība tiek kontrolēta pietiekami efektīvi. No Dienvidāfrikas nav saņemta cita informācija, tādējādi pašreizējā slimības situācija ir neskaidra.
(3)
Ņemot vērā minētos apstākļus, ir lietderīgi pagarināt Lēmuma 2004/614/EK piemērošanu vēl par sešiem mēnešiem. Tomēr minēto lēmumu var pārskatīt pirms sešu mēnešu termiņa beigām atkarībā no jebkuras papildu informācijas, ko sniegusi Dienvidāfrika.
(4)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/614/EK 7. pantā datumu “2005. gada 30. jūnijam” aizstāj ar “2005. gada 31. decembrim”.
2. pants
Šis lēmums ir adresēts dalībvalstīm.
Briselē, 2005. gada 24. jūnijā

Labels: 17
20
3
6
18